พระราชเขมากร (ประยุทธ ภูริทตฺโต)

รองศาสตราจารย์ ดร. "พระราชเขมากร**" ฉายา ภูริทตฺโต** นามเดิม ณัฐพงศ์ **วงศ์ยศ** ผู้จัดการโรงเรียนพุทธโกศัยวิทยา เจ้าคณะจังหวัดแพร่ และเจ้าอาวาสพระอารามหลวงวัดพระบาทมิ่งเมืองวรวิหาร

## ประวัติ
พระราชเขมากร มีนามเดิมว่า ประยุทธ วงศ์ยศ เกิดเมื่อวันพฤหัสบดีที่ 4 พฤศจิกายน พ.ศ. 2508 ณ บ้านเลขที่ 23 หมู่ 3 ตำบลห้วยอ้อ อำเภอลอง จังหวัดแพร่ โยมมารดาชื่อนางคำ วงศ์ยศ บรรพชาเป็นสามเณร เมื่อวันที่ 18 มิถุนายน พ.ศ. 2520 ณ พัทธสีมาวัดนาหลวง ตำบลห้วยอ้อ อำเภอลอง จังหวัดแพร่ มีพระครูอดุลยธรรมรังสี (หลวงปู่สี) เจ้าอาวาสวัดนาหลวง เป็นพระอุปัชฌาย์ จำพรรษาอยู่ที่วัดนาแก และศึกษาพระปริยัติธรรมที่แผนกธรรมสำนักศาสนศึกษาวัดพระธาตุศรีดอนคำ และสอบได้นักธรรมชั้นตรี-โท 

ปีพ.ศ. 2523 นางคำ วงศ์ยศ มารดาได้เสียชีวิต จิตใจเริ่มสับสนวุ่นวาย หลังเทศกาลสงกรานต์ จึงขอลาสิกขากับครูบาสมจิต จิตตฺคุตโต แต่ครูบาท่านไม่อนุญาต ท่านให้ข้อคิดว่า *สึกไปก็ช่วยอะไรใครไม่ได้ จงช่วยตัวเองเสียก่อน* จากนั้นจึงตัดสินใจไม่ลาสิกขา ก่อนย้ายมาเรียนภาษาบาลี ที่สำนักวัดหนองม่วงไข่ โดยมีพระราชรัตนมุนี (รส คันธรโส) เจ้าคณะจังหวัดแพร่ และเจ้าสำนักศาสนศึกษา หลังจากสอบได้เปรียญธรรม 4 ประโยค จึงลากลับไปเยี่ยมบ้านที่อำเภอลอง และเข้าไปกราบพระครูวิจิตรนวการโกศล (ครูบาสมจิต จิตตคุตโต) วัดสะแล่ง และอุปสมบทที่วัดสะแล่ง ได้รับฉายานามว่า **ภูริทตฺโต** ต่อมาได้ไปศึกษาต่อที่วัดคลองโพธิ์ จังหวัดอุตรดิตถ์  หลังจากนั้นท่านได้รับคำแนะนำจากพระเทพปริยัติเมธี (รุ่น) ให้ไปสอบเปรียญธรรมประโยค 9 ท่านจึงตัดสินใจเดินทางเข้ากรุงเทพมหานคร แต่การจะหาวัดอยู่จำพรรษาในสมัยนั้นหายากยิ่ง สุดท้ายได้พำนักที่วัดใหม่พิเรนทร์ ด้วยความเมตตาจากเจ้าอาวาส โดยมีข้อแม้ว่า ภายใน 3 ปี หากสอบไม่ได้ต้องออกจากวัด พร้อมกันนี้ พระมหาประยุทธ ยังสมัครสอบเรียนที่มหาวิทยาลัยมหาจุฬาลงกรณราชวิทยาลัย ที่วัดมหาธาตุ ใช้เวลา 4 ปี ได้ปริญญาตรี พุทธศาสตรบัณฑิต (พธ.บ. เกียรตินิยม) พร้อมกับสอบได้เปรียญธรรม 9 ประโยค เมื่อปี พ.ศ. 2538 และได้ศึกษาต่อปริญญาโท M.A.(Psy.) และ Ph.d(Psy.)

## วิทยาฐานะ
*พ.ศ. 2526 สอบได้นักธรรมชั้นเอก 
*พ.ศ. 2527 สอบได้ประโยค 1-2 สำนักศาสนศึกษาวัดหนองม่วงไข่
*พ.ศ. 2528 สอบได้เปรียญธรรม 3 ประโยค สำนักศาสนศึกษาวัดหนองม่วงไข่
*พ.ศ. 2529 สอบได้เปรียญธรรม 4 ประโยค สำนักเรียนวัดคลองโพธิ์ พระอารามหลวง จังหวัดอุตรดิตถ์
*พ.ศ. 2533 สอบได้เปรียญธรรม 7 ประโยค
*พ.ศ. 2538 สอบได้เปรียญธรรม 9 ประโยค สำนักเรียนวัดใหม่พิเรนทร์ กรุงเทพมหานคร
*พ.ศ. 2539 สำเร็จการศึกษาปริญญาตรี พุทธศาสตรบัณฑิต (พธ.บ. เกียรตินิยม) มหาวิทยาลัยมหาจุฬาลงกรณราชวิทยาลัย
และได้ศึกษาต่อจนจบปริญญาโท M.A. (Psy.) และปริญญาเอก Ph.d (Psy.)

## การปกครองสงฆ์
*พ.ศ. 2541 ได้รับพระบัญชาแต่งตั้งให้รับตำแหน่งผู้ช่วยเจ้าอาวาสวัดพระบาทมิ่งเมืองวรวิหาร
*ดำรงตำแหน่งเป็นเลขานุการเจ้าคณะจังหวัดแพร่ 
*ดำรงตำแหน่งเป็นเรองเจ้าคณะจังหวัดแพร่ 
*ดำรงตำแหน่งเป็นพระอุปัชฌาย์วิสามัญ 
*เป็นรักษาการเจ้าอาวาส วัดหนองม่วงไข่ 
*พ.ศ. 2554 ได้รับพระบัญชาแต่งตั้งให้ดำรงตำแหน่งเจ้าคณะจังหวัดแพร่

## งานด้านการศึกษา
หลังจากสอบได้เปรียญธรรม 9 ประโยค ได้รับสนองงานของคณะสงฆ์ และมหาวิทยาลัยมหาจุฬาลงกรณราชวิทยาลัย วิทยาเขตแพร่ ตามความประสงค์ของ พระธรรมรัตนากร รองเจ้าคณะภาค 6 
*พ.ศ. 2553 เป็นครูสอนพระปริยัติธรรมสำนักวัดคลองโพธิ์ 
*เป็นอาจารย์ใหญ่สำนักศาสนศึกษา วัดพระบาทมิ่งเมืองวรวิหาร
*เป็นพระปริยัติ นิเทศก์จังหวัดแพร่
*เป็นเจ้าสำนักศาสนศึกษาวัดหนองม่วงไข่
*เป็นประธานพระปริยัตินิเทศก์หนเหนือ
*เป็นกรรมการสถานศึกษาขั้นพื้นฐาน โรงเรียนแพร่ปัญญานุกุล
*เป็นกรรมการสถานศึกษาโรงเรียนพุทธโกศัยวิทยา
*เป็นคณะกรรมการเขตพื้นที่การศึกษาแพร่ เขต 1
*เป็นเจ้าสำนักเรียนจังหวัดแพร่
*รองอธิการบดี มหาวิทยาลัยมหาจุฬาลงกรณ์ราชวิทยาลัย วิทยาเขตแพร่

## เกียรติยศและเกียรติคุณ
### สมณศักดิ์
* 12 สิงหาคม พ.ศ. 2547 ได้รับพระราชทานตั้งสมณศักดิ์เป็นพระราชาคณะชั้นสามัญเปรียญ ที่ *พระเมธีธรรมาลังการ*
* 5 ธันวาคม พ.ศ. 2556 ได้รับพระราชทานเลื่อนสมณศักดิ์เป็นพระราชาคณะชั้นราชที่ *พระราชเขมากร ตรีปิฎกบัณฑิต มหาคณิสสร บวรสังฆาราม คามวาสี*
* 22 มิถุนายน พ.ศ. 2568 ได้รับพระราชทานเลื่อนสมณศักดิ์เป็นพระราชาคณะชั้นเทพที่ พระเทพวัชราจารย์ สุวิธานโกศัยนครกิจ ตรีปิฎกบัณฑิต มหาคณิสสร บวรสังฆาราม คามวาสี (มีพระบรมราชโองการยกเลิกพระราชทานสัญญาตั้งสมณศักดิ์ 77รูป ประกาศ วันที่ 15 กรกฎาคม พ.ศ. 2568)

### สมณศักดิ์ต่างประเทศ
* 19 มกราคม พ.ศ. 2561 ได้รับการแต่งตั้งสมศักดิ์เป็นพระครูบา ที่ *พระครูบาพระราชเขมากร ประยุทธ ภูริทตฺโต* จากสมเด็จอาชญาธรรมพระเจ้า เขมจารมหาเถระ สมเด็จพระสังฆราชนครเชียงตุง ประเทศเมียนมาร์

### เกียรติคุณที่ได้รับ
*พ.ศ. 2550 ได้รับรางวัลเสาเสมาธรรมจักรทองคำ ผู้ทำคุณประโยชน์แก่พระพุทธศาสนา ประเภทส่งเสริมการเผยแผ่พระพุทธศาสนา สาขาการเผยแผ่พระพุทธศาสนาในประเทศ
*พ.ศ. 2550 ได้รับโล่ประกาศเกียรติคุณ ผู้สนองงานในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในการสนับสนุน โรงเรียนพุทธโกศัยวิทยา
*พ.ศ. 2552 ได้รับรางวัลพัดยศสมณาคุณสภากาชาดชั้นที่ 3 โล่คนดีศรีพุทธศาสน์ รางวัล และเงินรางวัล 33,000 บาท จากสำนักงานพระพุทธศาสนาแห่งชาติ 

## อ้างอิง

หมวดหมู่:ภิกษุในสังกัดคณะสงฆ์มหานิกาย
เขมากร (ประยุทธ
หมวดหมู่:เจ้าอาวาสวัดพระบาทมิ่งเมืองวรวิหาร
หมวดหมู่:เปรียญธรรม 9 ประโยค
หมวดหมู่:บุคคลจากคณะพุทธศาสตร์ มหาวิทยาลัยมหาจุฬาลงกรณราชวิทยาลัย
หมวดหมู่:ผู้ได้รับพระราชทานรางวัลเสาเสมาธรรมจักร
หมวดหมู่:เจ้าคณะจังหวัดแพร่
หมวดหมู่:บุคคลจากอำเภอลอง